b'\n_START_ARTICLE_\nWilliam Philips Biddle\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olanje je opravil v razli\xc4\x8dnih zasebnih \xc5\xa1olah v bli\xc5\xbeini rojstnega mesta. Diplomiral je na Univerzi Pensilvanije._NEWLINE_22. junija 1875 je bil sprejet v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike kot poro\xc4\x8dnik._NEWLINE_Sprva je kraj\xc5\xa1i \xc4\x8das opravljal razli\xc4\x8dne dol\xc5\xbenosti v Washingtonu, New Yorku in Filadelfije, nakar je bil poslan na ladijske krove; tri leta je pre\xc5\xbeivel na USS Hartford in USS Powhatan. Potem je bil poslan v Filadelfijo in New York, dokler ga niso marca 1882 spet premestili na ladjo, tokrat na USS Swarta. Februarja 1891 se je vrnil v Filadelfijo. Junija 1895 je bil dodeljen USS Baltimore, \xc4\x8deprav je bil kmalu preme\xc5\xa1\xc4\x8den na USS Olympia, na krovu katere se je udele\xc5\xbeil \xc5\xa1pansko-ameri\xc5\xa1ke vojne in sodeloval v bitki za Manilski zaliv._NEWLINE_Kmalu po koncu vojne se je vrnil v Filadelfijo, a je bil kmalu imenovan za poveljnika 4. bataljona marincev, ki je bil leta 1900 poslan v Peking. Ko se zatrli boksarsko vstajo, je bil njegov bataljon dodeljen 1. marinske brigade, ki je bil nastanjen na Filipinih; tam je ostal dobri dve leti, nakar se je vrnil na poveljstvo korpusa. Decembra 1903 je bil postavljen za poveljnika bataljona, ki je bil poslan v Panamo; tam je prisostvoval razglasitvi neodvisnosti nove dr\xc5\xbeave. Potem se je spet vrnil v Filadelfijo in na poveljstvo korpusa._NEWLINE_1906 se je vrnil na Filipine, kjer je prevzel poveljstvo 1. marinske brigade za dve leti. Maja 1908 se je vrnil na poveljstvo, bil poslan v Filadelfijo in nato v Panamo, kjer je varoval izgradnjo Panamskega kanala in bil pripravljen na morebitni poseg v sosednjo Nikaragvo. Aprila 1910 se je vrnil na poveljstvo. V zadnjih mesecih poveljstva generalmajorja Elliotta je opravljal ve\xc4\x8dino nalog komandanta._NEWLINE_3. februarja 1911 je postal generalmajor-komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike. V \xc4\x8dasu svojega mandata se je okvarjal predvsem z obrobnimi nalogami ter prvo intervencijo v Nikaragvi ter ustanovitvijo Predhodne bazne sile (december 1913), predhodnice dana\xc5\xa1nje FMF._NEWLINE_Po skoraj treh letih poveljevanja korpusu je zaprosil za upokojitev (kot razlog je navedel ve\xc4\x8d kot 30-letno slu\xc5\xbeenje) in bil 24. februarja 1914 upokojen. Po vstopu ZDA v prvo svetovno vojno je bil reaktiviran in je slu\xc5\xbeil ve\xc4\x8dinoma na voja\xc5\xa1kih sodi\xc5\xa1\xc4\x8dih v San Diegu (Kalifornija)._NEWLINE_25. februarja 1923 je umrl v francoski Nici in bil pokopan mesec pozneje na pokopali\xc5\xa1\xc4\x8du Arlington z vsemi voja\xc5\xa1kimi \xc4\x8dastmi.'